NaiveNeuron/SloPal huggingface dataset:
Pčolinský, Peter, poslanec NR SR (2018-05-09):
Ale poďme k veci. Pán Danko, vy ste strašný hrdina. Veľký hrdina. My už dva roky vieme, aký máte problém s naším hnutím, aký máte problém s naším predsedom. My to vieme veľmi dobre, lebo pre vás je nepredstaviteľné, že vy ste roky museli makať v tej SNS-ke, museli ste robiť podrž tašku Sitekovi, potom sa pchať niekde pánovi Slotovi, aby ste sa nakoniec zmocnili SNS-ky. Museli ste sa, pán Danko, zaviazať mnohým ľuďom, aby ste sa nakoniec dostali do parlamentu. A tuná príde nejaký Kollár a za tri mesiace za minimálne peniaze na kampaň urobí skoro taký istý výsledok, ako vy. Vás to strašne štve a my to vieme. Ale takýmto spôsobom si vybavovať účty na žene, ktorá sa previnila tým, že pred dvadsiatimi rokmi sa zaľúbila do chlapa, ktorý bol neskôr zavraždený, gratulujem, pán Danko, ste strašný frajer. Prečo si, pán Danko, netrúfnete na nášho predsedu alebo na podpredsedu Krajniaka, alebo na mňa? Kľudne, pán Danko, ostaňte, nemusíte sa škľabiť. Ja už vás poznám veľmi dobre. Za tým vaším krivým úsmevom sa skrýva akurát tak nervozita a strach, že niečo môže vyplávať na povrch, že? Napríklad rôzne videozáznamy z hotela Kaskády, kde údajne, opakujem, údajne ste fackovali jednu dámu, o čom ste mi aj sám rozprávali, jak si spomínate. (Smiech v sále.) Pán Danko, nekrúťte s hlavou na tomto mieste. Pán Danko, vy ste strašný frajer. Útočiť na ženu takýmto smiešnym a trápnym spôsobom. Strašný frajer ste. Prečo nejdete do otvoreného politického boja? Toto je u vás hrdo, odborne a slušne? Toto? Útočiť na ženu? Je to úbohé. A ja sa čudujem poniektorým koaličným poslancom, ak za to budú hlasovať, pretože mal som možnosť dnes s viacerými hovoriť a všetci, s ktorými som hovoril, zhodne tvrdia, že je to absolútny nezmysel a jednoducho musia, pretože Danko si postavil hlavu, lebo potrebuje vrátiť úder Krajniakovi, ktorý hovoril o províziách na zákazke, ktorá sa teraz rieši ohľadom transportérov. Pán Danko, ešte raz, je to úbohé a vôbec nie hrdé ani slušné. Ďakujem.
Hort, Milan, podpredseda NR SR (2010-10-22):
Posledným prihláseným k tomuto bodu je pán poslanec Radoslav Procházka, nech sa páči.
Tomáš, Erik, poslanec NR SR (2021-05-12):
Ja len veľmi krátko. Priznám sa, že trochu ma mrzí malý záujem o diskusiu o tejto téme. Ja pevne verím, že slovenský parlament má záujem o zdravotne ťažko postihnutých ľudí, pretože títo hádam tú pomoc potrebujú najviac. Tak aj keď bol takýto nezáujem, chcem poprosiť, a ešte sa vrátim aj ku kolegyni pani Drábikovej, super, že sa tá reforma robí, aspoň to teda avizujete, ale už pred rokom povedal minister Krajniak, že sa reforma začne robiť, a zatiaľ žiadnu nevidíme tak ako v iných oblastiach. A preto kým teda, ak vám mám veriť, že sa nejaká reforma robí, kým sa tá reforma neurobí, toto je pre danú chvíľu podľa mňa veľmi, veľmi dobré riešenie a to musíte uznať aj vy, a preto aj vás chcem poprosiť, aj váš poslanecký klub a vôbec celú vládnu koalíciu, aby ste stlačili to tlačidlo „za“ a pomohli nateraz aspoň takto týmto ľuďom, ktorí to naozaj potrebujú. Ďakujem veľmi pekne.
P. Hrušovský, podpredseda NR SR: (2001-09-20):
(Hlasovanie.) Prítomných 126, za 43, proti 58, zdržalo sa 19, nehlasovalo 6. Návrh sme neschválili.
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 141, za 127 poslancov, 14 sa zdržali hlasovania. Konštatujem, že návrh sme schválili. Teraz prosím pána poslanca Tibora Bernaťáka, aby uviedol hlasovanie o vládnom návrhu zákona, ktorým sa mení a dopĺňa zákon č. 530/2003 Z. z. o obchodnom registri (tlač 443). (Hlasovanie o vládnom návrhu zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 443.)
Hrušovský, Pavol, podpredseda NR SR (2010-12-14):
Ďakujem, pán navrhovateľ, za perfektné zdôvodnenie návrhu zákona. (Reakcia navrhovateľa.) Áno, v druhom čítaní. Ďakujem pekne. Prosím, zaujmite miesto pre navrhovateľov. A teraz dávam slovo poverenému spravodajcovi výboru pre hospodárstvo pánovi poslancovi Přidalovi, aby Národnú radu informoval o stanovisku výboru k prerokovávanému návrhu skupiny poslancov. Nech sa páči, pán poslanec.
Šeliga, Juraj, podpredseda NR SR (2021-02-03):
Ďakujem. Prosím, zaznamenajte to. Pán poslanec Viskupič.
Kotleba, Marian, poslanec NR SR (2021-09-22):
Ďakujem za slovo. Mňa veľmi prekvapila tá informácia, čo tu zaznela, že tá kontrola originality za nič neručí, že neručí za to, či to auto je legálne, či je čisté, či nie je kradnuté, že sa musí robiť aj pri nových autách, keď idú na vývoz. To je naozaj pre mňa ako pre človeka, ktorý sa autám nevenuje, veľká novinka. A ak tento náš návrh to celé odstraňuje, túto nezmyselnosť, tak potom ja nechápem, prečo už dávno s tým vládna strana neprišla, ktorá sa hrdí tým, že ide odbúravať zbytočnú byrokraciu v rámci rôznych konaní úradných, keď toto je absolútne čistý nezmysel. A teda keď tu zaznela aj taká príhoda zo života, tak potom asi veľmi veľa ľudí privíta to, ak zbytočná kontrola originality nebude musieť byť vykonávaná, pretože dnes si každý vie predstaviť lepšie investovaných sto eur, ako ich zaplatiť niekde za nezmyselnú administratívnu kontrolu originality, ktorá v konečnom dôsledku tým ľuďom aj tak nič nebude garantovať.
Martvoň, Anton, poslanec NR SR (2014-09-17):
Pani predsedajúca, poprosím vás nechajte ma dohovoriť, venujem sa tomu, čo... (Prerušenie vystúpenia predsedajúcou.)
Kadúc, Miroslav, poslanec NR SR (2013-02-05):
Ďakujem. Pán predseda, v rozprave nevystúpil žiaden poslanec, preto, prosím, dajte hlasovať o návrhu uznesenia, ktorým Národná rada Slovenskej republiky berie na vedomie informáciu o vydaných aproximačných nariadeniach vlády v II. polroku 2012 a o zámere prijímania aproximačných nariadení vlády v I. polroku 2013. Dajte, prosím, hlasovať.
Veslárová, Veronika, poslankyňa NR SR (2024-01-18):
Ďakujem pekne za slovo. Ďakujem aj za príspevok, pán poslanec. Vo svojom príspevku ste uviedli to, že tento návrh novely zákona nemal byť predkladaný v skrátenom legislatívnom konaní. Budem citovať pani prezidentku z dnešného prejavu v Národnej rade Slovenskej republiky: „Je bezprecedentné, aby sa takéto závažné zmeny v oblasti trestného práva diali bez riadneho legislatívneho procesu. Rozprava v parlamente ho, samozrejme, nenahrádza. To by sme ho potom vôbec nemuseli mať v právnom poriadku.“ My sme tu už za tie tri týždne uviedli mnoho odporúčaní Benátskej komisie a mnoho nálezov Ústavného súdu, kde sme dokázali, ako dôležitá je diskusia, medzirezortné pripomienkové konanie a riadne legislatívne konanie. Ďakujem.
P. Paška, predseda NR SR: (2008-09-10):
Poprosím teraz pána poslanca Gogu, aby uviedol v prvom čítaní hlasovanie o vládnom návrhu zákona o pomoci a podpore poskytovanej z fondov Európskeho spoločenstva , je to tlač 709. Páni poslanci, môžem vás požiadať o... Pán spravodajca, chvíľočku počkáme, dobre? Kolegyne, kolegovia, budeme hlasovať. Nech sa páči, pán poslanec.
Hort, Milan, podpredseda NR SR (2011-04-01):
Predposledný s faktickou poznámkou prihláseným je pán poslanec Miroslav Číž, ktorému teraz udeľujem slovo. Nech sa páči, pán kolega.
Šeliga, Juraj, podpredseda NR SR (2020-06-03):
Pán podpredseda Laurenčík.
Blanár Juraj, podpredseda NR SR (2021-07-01):
Pán podpredseda, nechajte priestor pánovi poslancovi. Nech sa páči.
P. Hrušovský, predseda NR SR: (2005-06-30):
(Hlasovanie.) 128 prítomných, 86 za, 37 proti, 5 sa zdržalo. Návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon č. 581/2004 Z. z. a ktorým sa mení a dopĺňa zákon č. 119/2004 Z. z. Otváram rozpravu. Pýtam sa, či sa chce niekto z prítomných pánov poslancov prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi návrhmi s odporúčaním gestorského výboru...
Buček, Jozef, poslanec NR SR (2019-09-11):
Pán predseda, keďže sme odhlasovali body zo spoločnej správy, dajte, prosím, v zmysle § 84 ods. 2 rokovacieho poriadku hlasovať o tom, že prerokovaný návrh zákona prerokujeme v treťom čítaní ihneď.
Bugár, Béla, podpredseda NR SR (2019-10-22):
Prezentujme sa a hlasujeme. (Hlasovanie.) Prítomných 138, za 116, proti 8, zdržalo sa 12 poslancov, 2 nehlasovali. Návrh bol schválený. Výbory.
P. Hrušovský, predseda NR SR: (2004-09-23):
Poprosím teraz pána predsedu výboru pre financie, rozpočet a menu Pála Farkasa, aby z poverenia výboru uvádzal návrhy k prerokúvanému vládnemu návrhu zákona o rozpočtových pravidlách verejnej správy a o zmene a doplnení niektorých zákonov , ktorý prerokúvame ako tlač 670. Nech sa páči, pán predseda, máte slovo. (Ruch v sále.) Páni poslanci, prosím o pokoj v rokovacej sále.
Sulík, Richard, predseda NR SR (2011-02-04):
Pán poslanec Somogyi.
Glváč, Martin, podpredseda NR SR (2019-10-18):
Ďakujem. Pýtam sa, či sa chce do rozpravy prihlásiť niekto ústne. Štyria poslanci. A ako prvý pán navrhovateľ, nech sa páči. Končím možnosť prihlásiť sa.
P. Paška, predseda NR SR: (2006-10-24):
(Hlasovanie.) 136 prítomných, všetci boli za. Konštatujem, že sme schválili body spoločnej správy.
M. Číž, podpredseda NR SR: (2009-12-08):
(Hlasovanie.) Národná rada nie je uznášaniaschopná. Vyhlasujem päťminútovú prestávku. (Päťminútová prestávka.) (Po prestávke.)
M. Dzurinda, predseda vlády SR: (2003-12-11):
To, čo sa mi žiada povedať na úvod, je fakt, ktorý sa nedá oddiskutovať, že cena peňazí závisí jednoducho od pomerov medzi ponukou a dopytom. Cena, teda miera vkladov v bankách je determinovaná práve týmto faktorom, ktorý platí v každej ekonomike trhového typu, ponukou a dopytom po peniazoch. Práve vďaka uskutočnenej reštrukturalizácii a privatizácii bánk došlo k výraznému poklesu úrokových sadzieb, pričom napríklad priemerná úroková sadzba v ekonomike Slovenska poklesla z vyše 20 % ku koncu roku 1998 na súčasných približne 8 %. Pamätáme si to, ešte celkom nedávno boli 25, 24, 20 % priemerné úrokové sadzby z úverov. Trendom za uplynulé roky sa v podnikateľskej sfére výrazným spôsobom znížili finančné náklady a vytvorili sa podmienky na rozvoj podnikového sektora a tým aj na postupné znižovanie miery inflácie. Znížením úrokovej miery v ekonomike sa zároveň znížili náklady na prefinancovanie schodku štátneho rozpočtu a tým aj na správu celého štátneho dlhu. Vo vašej otázke zdôrazňujete, ako sa vláda postará o vyššie úroky z vkladov. Práve vysoká úroková miera v ekonomike predstavuje z dlhodobého hľadiska neudržateľný stav. Je potrebné si uvedomiť, že vysoké úrokové miery z bankových vkladov v nedávnej minulosti znamenali likvidačné úrokové miery z úverov. Vysoké úrokové miery z úverov odčerpávali finančné zdroje podnikov, čo tiež prispelo k situácii podnikového sektora, v akej sa v súčasnosti nachádza. Vo vyspelých štátoch je prevažná väčšina úspor obyvateľstva sústredená v bankách napriek tomu, že úrokové miery z vkladov sú tam podstatne nižšie ako u nás. Motivácia obyvateľstva ukladať svoje úspory v bankách musí byť založená na dôvere obyvateľstva v bankový sektor a v dostatočnom zabezpečení týchto úspor, ktorým je systém ochrany vkladov. Som presvedčený, že uskutočnená reštrukturalizácia a privatizácia bánk prispela k tejto dôvere. A veľmi stručne, čo chceme urobiť a či by nebol dobrý zákon. Zákon nič nerieši, pán poslanec, pokiaľ nie je postavený na realite. Práve vlády v minulom období po roku 1948 sa snažili takéto veci riešiť zákonom a vieme, kam sme sa dostali. Čo chceme robiť? Dôsledne doviesť do konca reformy, keď už nebude potrebné deregulovať ceny, keď ekonomika bude zdravá a keď sa naozaj dostaneme nielen na štandardnú úroveň úrokových sadzieb, ale aj na štandardnú úroveň inflácie, tak ako to poznáme vo vyspelých ekonomikách. Všetko, pán predseda.
Paška, Jaroslav, poslanec NR SR (2019-09-18):
Potreboval by som dlhší čas na tieto reakcie. Predovšetkým, pán Dostál, predpokladám, že ste sčítanejší a viete, kde pramení súčasná recesia hospodárska, a odkiaľ, odkiaľ pochádza. Čo sa týka Donalda Trumpa, je, povedal by som, iniciátorom tých sporov. Vojna, colná vojna s Európou, colná vojna s Čínou, to nie je produkt Slovenskej národnej strany, je to produkt svetového globálneho hospodárstva a sporov. A odtiaľ pramení aj súčasná, súčasné zaostávanie, spomaľovanie ekonomík tak v Európe, ako v Číne, ako aj v Spojených štátoch. A preto vlastne náš rozpočet je plánovaný na začiatku roka o..., na 4 % rastu, je dnes plánovaný 2,3 %. Tento rozdiel pramení z týchto problémov. Pán poslanec Baránik, no, pokiaľ viem, tak pán Sulík konzultoval generálneho, voľbu generálneho prokurátora s pánom Kočnerom. To nebola Slovenská národná strana. Slovenská národná strana, nikto, nikto z nás nemá s Kočnerom nič spoločné, ale vy máte. Vy máte, váš predseda má spojitosť s pánom Kočnerom. To si, prosím vás, môžte pozrieť aj vo videozáberoch, ktoré pán Kočner alebo pán Sulík videli alebo to nahrali spoločne. No, pán kolega, F16. F16 kúpilo Slovensko kvôli tomu, že MIG-y končia. Končia MIG-y a NATO povedalo, že s MIG-ami, lietadlami, ruskými lietadlami už ďalej pokračovať nemôžme. Mali sme na výber, buď Gripeny, alebo F16, alebo ešte nejaké francúzske stroje. Z toho rozhodovala, výber robila vláda, nie Slovenská národná strana. Opakujem, Slovenská národná strana lietadlá nepotrebuje, nechýbajú jej k ničomu, bezpečnosť v rámci európskej, európskeho krídla NATO je zabezpečovaná práve touto technikou a bude zabezpečovaná touto technikou, takže nie je to iniciatíva SNS, my sme ako rezort boli povinní naplniť požiadavku NATO, aby sa MIG-y, ruské MIG-y vymenili za iné lietadlá. Ďakujem za pozornosť.
Fecko, Martin, poslanec NR SR (2013-06-25):
Ďakujem pekne. Pán kolega, ďakujem za vaše vystúpenie. A v plnej miere sa stotožňujem s tými sadzbami, nemali by sme ich znižovať, ale zvyšovať, pretože to nie je cesta pre ďalšiu generáciu, aby sme ponúkali doslova takýto podľa mňa balast. Chceme, aby sa ďalšia degenerovala alebo aby nám rástla? Ja to vidím ako analógiu s fajčením. Keď sme boli mladí, roky ukázali, že, áno, frajer, zafajčím si. V každom filme to bolo. A zrazu po desiatkach rokoch sa svet učí, čo vlastne to fajčenie prinieslo. A karta sa obracia. Ja sa pýtam, keď sa celý svet zblázni, zbláznime sa aj my, skočíme do studne, nemáme vlastnú mieru hodnôt, vlastný rozum, slovenský národ? Ako ste povedali, mali by sme byť štátnikmi. A ja tvrdím stále, pán poslanec, pani poslankyňa, a to je jedno, na ktorej úrovni si, či si na komunálnej, VÚC-karskej, euro, Národnej rady, štátnej, tvoje ja sa týmto sľubom mení na my. Takže zabudni na tvoje ego, tvoje podnikanie. Ale sme my, občania, ktorých zastupuješ a ktorí ti dali hlas vo voľbách, ktorých si sa zúčastnil. Ďakujem pekne.
P. Paška, predseda NR SR: (2009-10-23):
návrh na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Je to tlač 1251. Poprosím pána poslanca Freša.
Bugár, Béla, podpredseda NR SR (2011-09-14):
Pán poslanec Blanár.
J. Šimko, poslanec: (2006-10-19):
Zaujalo ma veľmi to vaše vystúpenie, a keď ste tu čítali charakteristiku nebohého Róberta Remiáša, snáď nechcete povedať, že na základe aj takejto charakteristicky si takýto človek zaslúži smrť. Pán Mečiar, prispejte k objektívnemu vyšetreniu, nechajte priestor orgánom, ktoré sú na vyšetrenie takýchto prípadov určené. Veď to, čo ste nakoniec vy nám tu tvrdili, hovorí potom vo váš prospech – tak čoho sa bojíte? Ďakujem.
Figeľ, Ján, podpredseda NR SR (2013-06-04):
Ďakujem pekne. Nech sa páči, zaujať miesto pre spravodajcu. Teraz otváram všeobecnú rozpravu, do ktorej som nedostal žiadnu písomnú prihlášku. Chcem sa spýtať teraz, či sa hlásia kolegovia, kolegyne ústne? Do rozpravy, predpokladám, traja páni poslanci: Fronc, Hlina, Kuffa. Končím možnosť prihlásiť sa ústne, ešte pán Poliačik. Dobre, berieme. Takže štyria páni poslanci. Nech sa páči, Martin Fronc.
Fecko, Martin, poslanec NR SR (2017-09-14):
Ďakujem pekne. Pán minister, ďakujem za odpoveď. A chcem sa opýtať, lebo zdá sa mi, že to stále jedna vláda presúva na plecia druhej, tretej, štvrtej, piatej, ôsmej, ja neviem akej, a stále si tu hovoríme o tom, že najväčší problém je alebo jeden z najväčších problémov je v týchto chránených oblastiach to, že nevlastní to štát, že nevlastní to štát. A proste máme majetkové ujmy a sme žalovaní ako štát, že nemôžem tam hospodáriť. Preto sa pýtam, pán minister, a bolo to aj z úst vášho predchodcu pána Žigu povedané počas jeho volebného obdobia, že jedna z možností je aj zámena pozemkov. Zámena pozemkov. To znamená, kompenzácia zo štátnych. V štáte máme 220-tisíc hektárov pán minister, máme 460-tisíc neznámych vlastníkov. To je 650-tisíc, plus-mínus, 700-tisíc hektárov, s ktorými môžme, v úvodzovkách, nakladať ako štát. Pýtam sa, existuje nejaká vyjednávacia skupina? Lebo ja viem, chodil som na tieto vyjednávačky, bolo treba v rámci pozemkových úprav a ROEP-ov. Pýtam sa, existuje nejaká vyjednávacia skupina doslova, ktorá chodí, a ja hovorím, tie päťky, tie naše brilianty, diamanty, a to sú aj tie Poloniny, tie pralesy, kde v tých pralesoch máme 58 metrov vysoké buky, ktoré sú celosvetovou raritou, sa pýtam, či máme vytvorenú nejakú takúto skupinu, ktorá chodí medzi tých vlastníkov a vyjednáva o tej zámene? Hovorím, že dá sa to, ale musí sa chcieť. Tak sa pýtam, či táto forma, by som povedal, možnosti odškodnenia tých vlastníkov je na ministerstve nejakým spôsobom preferovaná alebo je nejakým spôsobom udávaná do života. Alebo sa zase, štyri roky prebehnú a vy poviete, nestihli sme to, nechceme to alebo neviem čo. Tak povedzte mi k tomu, že akým spôsobom by ste potom... (Prerušenie vystúpenia časomerom.)
Dostál, Ondrej, poslanec NR SR (2017-06-21):
Neviem, či máme dostatočný počet ministrov, aby sme mohli rokovať o interpeláciách, ale... (Prerušenie vystúpenia predsedajúcim.)
Žitňanská, Lucia, podpredsedníčka vlády a ministerka spravodlivosti SR (2018-02-02):
Ďakujem pekne. Vážený pán predsedajúci, vážené dámy, vážení páni, na rokovanie Národnej rady Slovenskej republiky predkladám návrh zákona, ktorým sa mení a dopĺňa zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov. Cieľom novely zákona je úprava niektorých ustanovení, ktoré sa ukázali v priebehu 13 rokov, odkedy nadobudol zákon účinnosť, ako potrebné doplniť, resp. vypustiť. - V návrhu zákona sa spresňujú ustanovenia o zápise do zoznamu z dôvodov zvýšenia právnej istoty a úspešnosti uchádzačov o zápis do zoznamu znalcov, tlmočníkov a prekladateľov. - Zväčšuje sa rozsah informácií zapísaných v zozname znalcov, tlmočníkov a prekladateľov a rozsah informácií zverejňovaných na webovom sídle ministerstva pre lepšiu informovanosť verejnosti a jednotlivých zadávateľov. - Navrhuje sa úprava úhrady zloženého preddavku na znalečné a tlmočné na účet znalcom, prekladateľom a tlmočníkom do 30 dní, keďže najmä v prípadoch, ak vykonávajú činnosť na základe ustanovenia súdom, znalečné alebo tlmočné je im hradené niekedy s časovým odstupom. - Novelizuje sa inštitút dočasného pozastavenia činnosti znalcov, tlmočníkov a prekladateľov. - Zavádza sa možnosť prerušenia výkonu činnosti na vlastnú žiadosť znalca, tlmočníka alebo prekladateľa. - Umožňuje sa podávať znalecké a prekladateľské úkony elektronicky. - Súdy alebo iné orgány verejnej moci budú mať aj podľa zákona povinnosť zistiť si u znalca, tlmočníka a prekladateľa možnosti uskutočnenia požadovanej činnosti včas. - Zároveň sa vykonávajú systematické zmeny v zaradení obsahu sťažnosti pod podstatu iných správnych deliktov. - A navrhuje sa zaviesť zverejňovanie anonymizovaných rozhodnutí o inom správnom delikte na webovom sídle ministerstva spravodlivosti kvôli právnej istote a preventívnej úlohe sankcií. Prijatý návrh zákona nepredpokladá vplyv na rozpočet verejnej správy. Bol predmetom štandardného legislatívneho procesu. Na záver ešte stanovisko k spoločnej správe, ktorá bola schválená ústavnoprávnym výborom. Ako predkladateľ návrhu zákona sa stotožňujem so všetkými závermi vyplývajúcimi zo spoločnej správy výborov a tým pádom sa stotožňujem aj so spoločným hlasovaním o pozmeňovacích návrhoch, ktoré sú súčasťou spoločnej správy. Ďakujem veľmi pekne. Poprosím o prerokovanie návrhu zákona. Ďakujem.
Laššáková, Jana, podpredsedníčka NR SR (2013-07-01):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku pána poslanca Jána Mičovského, člena klubu OĽaNO. Nech sa páči, pán poslanec, máte slovo.
Mihál, Jozef, poslanec NR SR (2018-02-14):
Tak ak to stihnem, skúsim vo faktickej. Takže štát platí zo základu 547 eur., 60 % priemernej mzdy, čiže tým, že štát platiť nebude, lebo niekto si tam privyrobí 50 eur, tak o to vlastne tá matka prichádza, hej, o takýto prepočítaný nárok na budúci dôchodok. Pri tých, tejto sume 60 %, tak to je stále vlastne na hranici toho minimálneho dôchodku, to je fakt. To znamená, že keď si má platiť odvody z vlastného príjmu, tak ten minimálny dôchodok dnes získa, keď bude mať mesačný príjem okolo 240-250 eur. Čiže vlastne to potom vyjde nastejno. Pokiaľ zarobí menej, tak ten minimálny dôchodok jednoducho nezíska a to sa jej veľmi negatívne prejaví na budúcom dôchodku, keď zarobí aspoň tých 240-250, tak potom vlastne vzhľadom na ten minimálny dôchodok, dá sa zjednodušene povedať, že bude mať už to isté, čo za ňu platí štát. No a pokiaľ ide o tú druhú pripomienku, áno, to je veľmi správna a veľmi logická pripomienka, pretože ak niekto zarobí tisíc eur mesačne, lebo ja som ho uvádzal ako možno extrémne prípady typu 50 eur mesačne na nejakú dohodu, vedenie krúžku v škole, tam je to jasná diskriminácia pre tieto osoby, ale pokiaľ by niekto zarábal tisíc eur mesačne, tak tam asi štát už nemusí pomáhať, čiže ak by sme mali tento návrh vylaďovať, tak presne v tomto duchu by sme sa uberali, s tým by som súhlasil, takto by sa mala uberať ďalšia diskusia. Len pripomeniem ešte jednu vec, čo som snáď zabudol tu, na budúci rok budeme mať systém ročného zúčtovania. Čiže na veľa vecí sa potom budeme musieť pozerať iným pohľadom, čiže tu to teraz predostieram v tej dnešnej zjednodušenej podobe, pri dnešnom systéme platenia poistného. Samozrejme, keby sme sa mali baviť komplexne z pohľadu vízie budúceho roka, tak aj ja by som formuloval tie myšlienky technicky trošku inak, pretože už by som do toho zapracoval... (Prerušenie vystúpenia časomerom.)
Mizík, Stanislav, poslanec NR SR (2022-02-11):
Ďakujem za slovo. Kollár, Matovič, Sulík sa toho natárali. Naozaj pošliapali všetky svoje sľuby, predvolebné sľuby. Sľubovali hory-doly, vykrádali politickú agendu zo špájz iných strán. Je správne pripomínať občanom s krátkou pamäťou falošné sľuby týchto hochštaplerov. To jest sľuby o referende, napríklad o výstavbe nájomných bytov a ďalších a ďalších sľubov. Títo hochštapleri sa vždy spoliehajú, že každé h... len tri dni smrdí. A keď sa tak zamyslím nad minulosťou, ešte dávno, keď napríklad Boris Kollár išiel do politiky, jeho agenda bola, nebudú žiadni migranti, bilbordy si veľmi dobre pamätám, nepustíme sem nikoho. A čo sa teraz deje? Na koniec schôdze je pripravený návrh, ako sa krásne budeme starať o azylantov, aké poradenstvá a čo všetko pre nich sa bude robiť. A samozrejme, že to nebudú azylanti zo Srbska alebo z Ukrajiny. To je pripravené pre našich potmavších bratov z moslimských krajín. Takže aj v tomto je ďalší, ďalší podraz. Ďakujem za slovo.
M. Duray, poslanec: (2003-12-02):
Národná rada Slovenskej republiky uznesením č. 524 z 21. októbra 2003 pridelila predmetný návrh na prerokovanie týmto výborom: ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva, národnosti a postavenie žien. Uvedené výbory návrh zákona prerokovali v lehote určenej uznesením Národnej rady Slovenskej republiky, iné výbory o návrhu zákona nerokovali. Gestorský výbor nedostal žiadne stanoviská od poslancov podané podľa § 75 ods. 2 rokovacieho poriadku. Vládny návrh zákona odporúčajú schváliť všetky výbory, ktoré o ňom rokovali. Pripomienky výborov sú uvedené v časti IV spoločnej správy. Výbor Národnej rady Slovenskej republiky pre ľudské práva, národnosti a postavenie žien na základe iniciatívy Zväzu protifašistických bojovníkov navrhuje doplniť zákon o nový paragraf umožňujúci oprávneným osobám podávať žiadosti o jednorazový príspevok v novej lehote od 1. januára do 31. marca 2004. Upozorňujem na to z dôvodu, že ide o návrh, ktorý ide nad rámec predloženej novely, s ktorým však navrhovateľ, čiže ministerstvo spravodlivosti, vyslovil súhlas. Gestorský výbor odporúča hlasovať spoločne o bodoch 1 a 2 spoločnej správy a samostatne o bode 3 s tým, že odporúča všetky uvedené body schváliť. Rovnako odporúča schváliť návrh zákona ako celok. Vážený pán predseda, otvorte rozpravu, očakávam vaše pripomienky.
Dubovcová, Jana, poslankyňa NR SR (2010-12-08):
Ďakujem, pán predsedajúci. V rozprave k tomuto zákonu vystúpili traja poslanci, pán Poliačik, pán Beblavý, pán Madej. Poslanec Beblavý predložil dva bloky pozmeňujúcich návrhov. Prvý, ktorý obsahuje jeden pozmeňujúci návrh, druhý, ktorý obsahuje dva pozmeňujúce návrhy, o ktorých treba hlasovať spoločne, pretože spolu súvisia. Pán poslanec Madej predložil dva pozmeňujúce návrhy. Prvý, ktorý obsahuje dva pozmeňujúce návrhy a druhý, ktorý obsahuje dvadsaťštyri pozmeňujúcich návrhov. Navrhol hlasovať o každom osobitne. Pán poslanec Madej predložil aj dva procedurálne návrhy, a preto žiadam, pán predsedajúci, aby ste dali hlasovať o prvom procedurálnom návrhu poslanca Madeja... (Ruch v sále. Prerušenie vystúpenia predsedajúcim.)
Kollár, Boris, predseda NR SR (2022-05-10):
Vážené pani poslankyne, vážení páni poslanci, budeme pokračovať v prerušenom rokovaní. Prosím, zaujmite miesta v sále. (Ruch v sále. Zaznievanie gongu.) V mene troch poslaneckých klubov – za OĽANO, SME RODINA a SaS – podávam procedurálny návrh, aby sme o bode 23 (tlač 908) hlasovali dnes v rámci tohto bloku hlasovaní ako o poslednom bode. Je, prosím, všeobecný súhlas. (Súhlasná reakcia pléna.) Áno. Ďakujem pekne. Pristúpime k hlasovaniu o návrhu uznesenia... ešte máme tuná procedurálny návrh pána poslanca Kollára. Nech sa páči.
Kavecká, Monika, poslankyňa NR SR (2023-06-23):
Ďakujem veľmi pekne za slovo. Marek, ty si veľmi dobre zhodnotil vlastne ten prístup toho, ako, akým spôsobom sa tu predkladá ten zákon, ako sa nám tu podsúvajú pravdy, uverené pravdy alebo skutočnosti strany, ktorá naozaj verí v zisk, v to, v tie hodnoty má úplne niekde inde posunuté. A ja budem v tej rozprave ďalej pokračovať potom vo svojej písomnej, že v podstate chcem to vysvetliť tým ľuďom, zdravotníkom, pacientom, pretože sa tu účelovo podsúvajú ich informácie, napr. z tej petície Stop hazardu so zdravím. A je to veľmi nefér, že v podstate my chceme niekomu dať dvojnásobný zisk a my z toho urobíme ešte benefit pre pacienta. Tak toto je už úplne scestné, si myslím, aj pre obyčajného človeka z Hornej Dolnej, kedy vie, že keď chcem zarobiť, tak asi niekoho tým, na niekom budem získavať. A je nepredstaviteľné, že my nedáme pacientom to, čo si zaslúžia, a to je zdravotnícky pracovník, my ich máme málo, na nich budeme šetriť, ale zdravotným poisťovniam dáme zisk, a nie zisk taký optimálne, že v podstate, ktorý už majú teraz. Nie, my im ho navýšime dvojnásobne. Ale zdravotníkom sme nezvýšili platy dvojnásobne. Dokonca im nechceme priznať ani materskú, rodičovskú a roky praxe v DDS. Tak to je už úplná scestnosť. Kto sa bude starať o pacientov? Tá poisťovňa s tým ziskom alebo to budú zdravotnícki pracovníci? Lebo zdravotnícky pracovník je pre pacienta to najdôležitejšie. Ďakujem.
Danko, Andrej, predseda NR SR (2019-02-05):
Ďakujem. S reakciou na faktické poslanec Uhrík.
Jarjabek, Dušan, poslanec NR SR (2018-09-11):
Ďakujem veľmi pekne za slovo, pán predseda. Ja tu vôbec nechcem nejakú konfrontačnú atmosféru v tejto chvíli vyvolávať, ale ani nechcem s vami polemizovať, pán poslanec, o tom, čo ste hovorili. Mne vadí v tejto chvíli principiálna, principiálna jedna vec, preto lebo ste niekoľkokrát použili vo svojom vystúpení slovo „pán prezident“. No mne tu vadí principiálne z hľadiska súčasnosti iná vec. Pán prezident je podozrivý z nedodržiavania zákonov. Hovorí o tom aj opozícia, aj koalícia, píše sa o tom v médiách. Vracia zákonu, vracia zákony parlamentu, kde o nich rozhodla kvalifikovaná väčšina, no a prezident vlastne podozrivý z nedodržiavania zákonov posudzuje ich zákonnosť alebo nezákonnosť. Toto mi jednoducho vadí a dosť ťažko sa mi v tejto chvíli k tomu vyjadruje preto, lebo už ten samotný princíp, že nám súčasný pán prezident vracia zákony, mi vadí.
Bittó Cigániková, Jana, poslankyňa NR SR (2020-09-29):
Romi, Romi, si za mnou prišla s tým, že ty nie si, ty nechceš patriť alebo nechceš, aby ťa považovali za nejakého katolibanca, ale keď podporíš ten návrh, bude sa ti ťažko vysvetľovať a to možno preto, lebo verejnosť vníma, verejnosť, nie ja, Romana, kolegovia, ja Romanu určite tak nevnímam, hej, to nechcem povedať. Ja len, že verejnosť vníma ten zákon ako obmedzenie. Vnímam ho tak aj ja preto, lebo v skutočnosti on nedáva viac času ženám. Ja úplne rozumiem, čo si hovorila, že ch... aj rozumiem, že tomu akože uveríš, že pani poslankyňa Záborská sa ide tváriť, že ona dáva vlastne viac času, ale toho času je stále rovnako, 12 týždňov, ani o deň viac, 12 týždňov. Jediné, o 4 dni menej, kedy môže na tú interrupciu ísť, a ženy, ktoré nebývajú v Bratislave, ale v ďalekých okresoch, môže sa im stať, že neskoro zistia, že sú tehotné, že sa neskoro dostanú k lekárovi, keď sa k nemu dostanú. Neuveríš, stane sa im, že narazia na lekára, ktorý má výhradu vo svedomí. Ten lekár ani ministerstvo zdravotníctva nemá zoznam lekárov, ktorí výhradu vo svedomí nemajú, no tak pôjde do ďalšieho okresu k inému. Predstav si, môže sa stať, že aj ten bude mať výhradu vo svedomí, tak pôjde k ďalšiemu. Konečne natrafí na niekoho, kto nemá výhradu vo svedomí, a teda bude čakať ďalšie 4 dni, ale čo čert nechcel a pani Záborská chcela, už je neskoro, 12 týždňov prešlo a ona musí porodiť nechcené dieťa. (Reakcia z pléna.)
Laššáková, Jana, podpredsedníčka NR SR (2014-03-28):
Ďakujem pekne, pani poslankyňa, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Froncovi. Nech sa páči, pán poslanec.
Laurenčík, Milan, poslanec NR SR (2017-04-07):
Ďakujem za slovo. Kolegyňa Janka, ďakujem ti, že si predniesla za náš klub prejav, kde si vlastne zhodnotila všetko to, čo sa tu dnes deje a ako to my cítime. A chcel by som ťa doplniť v jednom. Z toho, ako to tu prebieha, mám nepríjemný pocit, že vláda a jej člen pán minister Richter pri sústredení sa na ochranu svojich ľudí zabudli na ochranu všetkých ostatných ľudí. Ale čo je najsmutnejšie, pán minister, ako sa ukazuje pri kauze Čistý deň, absolútne ste zabudli najmä na ochranu detí. Ochrana detí musí byť nadradená ochrane svojich ľudí. Bojím sa, že dnes sa opäť ukáže to, že stále žijeme v krajine, v ktorej vláda a koaliční poslanci sa zaujímajú viac o svoje blaho ako o blaho tých najzraniteľnejších z nás – a to sú naše deti. Ďakujem.
Bugár, Béla, podpredseda NR SR (2017-09-07):
Vyhlasujem rozpravu za skončenú. Nech sa páči, pán minister, môžte zaujať stanovisko k rozprave.
T. Cabaj, podpredseda NR SR: (2009-04-29):
Chcem sa spýtať: Pani spravodajkyňa chce zaujať stanovisko?
Šeliga, Juraj, podpredseda NR SR (2020-04-01):
Ďakujem pekne. Pán poslanec Kotleba.
Kamenický, Ladislav, poslanec NR SR (2013-09-18):
Ďakujem. Ja len zopár poznámok. Áno, pán Kollár spomínal, že ekonomika Slovenska je zraniteľná. Ja to preložím, je závislá, áno, v určitom zmysle, od vývoja v Európskej únii. Keď si pozrieme zadlženosť, áno, eurozóna je okolo 90 %, Európska únia 80 %, Slovensko, žiaľ, teda zadlženosť rastie, ale je to aj vďaka deficitom, ktoré stále máme, aj sme mali dvadsať rokov. Čiže to nie je nič nové. Samozrejme, keď je výpadok v podstate v HDP aj v dôsledku hospodárskej krízy, tak samozrejme nemôžme si myslieť, že bude sa znižovať zadlženosť takým spôsobom, ako to bolo v rokoch, keď tá prosperita bola. Ešte by som chcel podotknúť, že čo sa týka likvidity, likvidita, takisto aj predaj dlhopisov ide do štátneho dlhu. V roku 2011, keď padla vláda, si reálne vaša vláda nevedela požičať peniaze a odčerpávala likviditu. Sám ste podotkol, že v podstate, ak odrátame EFSF, ESM a likviditu, tak sa tu bavíme o náraste o 3 % HDP. Nehovorím, že to je ideálny stav, ale určite sa s tým, sa budeme snažiť niečo robiť. Ešte čo sa týka ESA, prechod teda metodiky, no samozrejme, keď sa mení metodika a stanovia sa pravidlá ešte pred zmenou tej metodiky, tak by sa mali prispôsobovať tie pravidlá. Ja viem, že vy budete hovoriť, že sa tu upratuje a neviem čo, ale v podstate, keď boli stanovené pravidlá, bola určitá metodika. Ak sa metodika zmení, tak samozrejme bude to mať vplyv aj na plnenie tých pravidiel, ktoré boli stanovené. Ďakujem.
V. Veteška, podpredseda NR SR: (2004-10-28):
Pán poslanec, máte slovo.
Lipšic, Daniel, poslanec NR SR (2013-09-17):
Keď sme tuná boli večer.
Baránik, Alojz, poslanec NR SR (2018-10-23):
Budem reagovať. Ďakujem. Samozrejme, akokoľvek to je, tak stíhateľnosť ústavného sudcu je podstatne sťažená oproti bežnému kriminálnikovi, takže je samozrejmé, že pre určitých ľudí je dôvod pristáť na Ústavnom súde, a nielen byť ťažšie stíhateľný ako bežní ľudia, ale tam robiť tie aktivity, ktoré robil ako bežný politik, tak potom ich robiť ako ústavný sudca. To predsa je iný formát. No a pokiaľ ide o to, čo hovorila kolegyňa Ďuriš Nicholsonová, samozrejme, je to celé o tom, že určití ľudia, ktorí dokonca sa teraz hlásia za dobrých, sem dotiahli pod klamstvom, že sú proti zlodejskej bande, proti Ficovi a takýmto ľuďom, sem dotiahli do parlamentu svoje, svoju stranu, ktorá by bez nich žiadnych 5 % nemala, a teraz odrazu sú ešte aj za pekných. Teraz jaj, to je nepríjemné, že takto do dopadlo. Je to celé odporné klamstvo a fraška. Títo ľudia pokračujú v únose štátu, ktorý je štátom mafijným celkom.
Dostál, Ondrej, poslanec NR SR (2011-02-02):
Pán poslanec Rafaj, vo svojom príspevku ste spomenuli Nemecko ako príklad krajiny, ktorá neumožňuje dvojaké občianstvo. Myslím, že toto je veľmi dobrý príklad, keď slovenský občan chce získať nemecké občianstvo, musí sa vzdať slovenského občianstva. To je v poriadku, to je naozaj prejav vôle. Ak som ochotný vzdať sa svojho pôvodného občianstva, aby som získal nejaké iné občianstvo, je to prejav vôle. Keď bez toho, aby som chcel stratiť slovenské občianstvo, sa pokúsim získať občianstvo iného štátu a v dôsledku toho stratím slovenské občianstvo, to nie je prejav vôle, to je strata občianstva proti vlastnej vôli. To je podstatný rozdiel. A chcem sa ešte pozastaviť nad vašou pochybnosťou o tom, že by sa táto problematika mohla upraviť v medzištátnej dvojstrannej zmluve. Ja si, naopak, myslím, že to by bolo úplne najlepšie riešenie, keby Slovensko a Maďarsko, ich predstavitelia si dokázali sadnúť za rokovací stôl a vzájomnou zmluvou upraviť sporné body, ktoré sa týkajú otázok štátneho občianstva, pretože sporné body tu existujú a najlepšie, čo sa v tejto veci dá urobiť, je rokovať a dohodnúť sa, nie prijímať zákony a truc zákony a robiť si naprieky.
Mihál, Jozef, poslanec NR SR (2014-11-09):
Aha, ide to. Ďakujem za slovo. Pán poslanec Blaha, na čo boli dobré tieto rečičky? Vám nestačilo, čo vám pred chvíľkou povedal pán poslanec Lipšic, ako odkryl to prepojenie medzi firmou Medical Group a Pentou, že sídlia na rovnakej adrese v daňovom raji v Belize? To vám nestačí? Vy tu budete niečo rozprávať o slušnej ľavici?! Tak ja by som vám rád pripomenul, že ak sa niekto považuje za slušnú ľavicu, tak by nemal kradnúť. Ak sa niekto považuje za slušného ľavicového politika, tak by nemal byť skrytý majiteľ schránkovej firmy niekde v daňovom raji. Ak sa považujete za slušného človeka, tak nekryte zlodejov, podvodníkov a organizované zločinecké skupiny. Ak hovoríte, že s nami súhlasíte, že to bola rozkrádačka, tak potom aj s nami hlasujte za odvolanie tých, ktorí sú skutočne zodpovední za túto rozkrádačku. A viete, koho tým myslím. Tých dvoch kráľov, nie tie dve dámy, ktoré ste obetovali. A hrdinsky tu teraz o tom ešte aj vy rozprávate, ako ich premiér, hrdina, zbabelý hrdina odvolal. Vy tu budete niečo rozprávať o podpore mladých ľudí, mladých rodín, že ste im umožnili bicyklovať zadarmo? Pozrite sa, čo ste spravili pre mladé rodiny! Nezvyšujete im daňový bonus, nezvyšuje im prídavky na deti, nezvyšujete im rodičovské príspevky. Zobrali ste im výhody na manželku, daňové. Jediné, čo minister Richter pre mladé rodiny urobil, je to, že zaviedol nové tlačivo, ktoré musia vypĺňať, keď ich dieťa má tri roky. Pozrite si, čo ste spravili pre mladé rodiny. Figu borovú!!!
B. Bugár, podpredseda NR SR: (2002-05-30):
Otváram rozpravu o tomto bode programu. Nakoľko som nedostal žiadnu písomnú prihlášku do rozpravy, pýtam sa, kto sa hlási ústne do rozpravy. Pani poslankyňa Mušková, pani poslankyňa Dolník. Končím... Ešte sa hlási ústne do rozpravy pán poslanec Ftáčnik ako posledný. Končím možnosť sa prihlásiť ústne do rozpravy. Pani poslankyňa Mušková, máte slovo, nech sa páči.
Blaha, Ľuboš, poslanec NR SR (2022-04-28):
... že sú opice! Čo si o vás myslia?! (Reakcie z pléna.) Nie. Vy pôjdete ako potkany cez tunel. (Prerušenie vystúpenia predsedajúcim.)
Jurinová, Erika, podpredsedníčka NR SR (2015-03-19):
Ďakujem pekne, pán minister. Dávam slovo spoločnému spravodajcovi z ústavnoprávneho výboru poslancovi Antonovi Martvoňovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Bugár, Béla, poslanec NR SR (2012-08-01):
Ďakujem za slovo. Pán poslanec Vašečka, viete tu vyzývajú hlavne z opozičných radov viacerí poslanci, aby sme sa dohodli. Ale aj vy sám ste povedali, aby sme sa dohodli, že tento zákon prerokujeme nie v skrátenom, ale v normálnom legislatívnom procese. Ale to asi sa ťažko dohodneme, lebo práve poslanci za stranu SMER alebo vláda chce čo najrýchlejšie toto prerokovať. Môžeme hľadať tú dymovú clonu, ale jednoznačne faktom je dovolenkové obdobie a snaha čo najrýchlejšie schváliť takéto zákony. A obávam sa, že to, čo ste navrhli, že ten spôsob dosiahnutia dohody by mal fungovať tak ako v prípade voľby pápeža, že potom, keď ho nezvolia jeden deň, tak znižujú dávky potravy. Ja si myslím, že by sme zomreli od hladu, lebo aj tak by sme sa nedohodli.
Košútová, Magda, poslankyňa NR SR (2012-12-14):
Ďakujem pekne, pani predsedajúca. Vážený pán minister, kolegyne, kolegovia, Národná rada Slovenskej republiky uznesením č. 258 zo 16. októbra 2012 pridelila vládny návrh zákona, ktorým sa mení a dopĺňa zákon č. 151/2002 Z. z. (tlač 240) na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská. Oba výbory Národnej rady s vládnym návrhom zákona súhlasili a odporučili ho Národnej rade schváliť s pripomienkami tak, ako to je uvedené v IV. časti spoločnej správy s návrhom gestorského výboru. Gestorský výbor navrhuje a odporúča hlasovať o bodoch spoločnej správy takto: body 1 a 3 hlasovať spoločne, s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu vyjadrených v ich uzneseniach uvedených pod bodom III tejto správy v stanoviskách poslancov v súlade s rokovacím poriadkom Národnej rady v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č.151/2002 Z. z., navrhuje schváliť. Spoločná správa výborov Národnej rady Slovenskej republiky o prerokovanom vládnom návrhu zákona, ktorým sa mení a dopĺňa zákon č. 151/2002 v znení neskorších predpisov, vo výboroch Národnej rady Slovenskej republiky v druhom čítaní bola schválená uznesením výboru č. 90 z 27. novembra 2012. V citovanom uznesení výboru poveril výbor spoločného spravodajcu predložiť návrh zákona v zmysle zákona o rokovacom poriadku. Pani podpredsedníčka, skončila som, prosím, otvorte rozpravu.
Gašpar, Tibor, poslanec NR SR (2024-02-08):
Teraz hlasujeme o bode 293 druhého pozmeňujúceho návrhu poslanca Galka.
M. Hort, podpredseda NR SR: (2008-03-27):
Gestorský výbor pre pôdohospodárstvo, životné prostredie a ochranu prírody určil ako spoločnú spravodajkyňu pani poslankyňu Magdu Košútovú. Pani poslankyňa, je tu priestor pre vašu úvodnú spravodajskú informáciu. Nech sa páči.
M. Hort, podpredseda NR SR: (2009-10-27):
Otváram všeobecnú rozpravu. Konštatujem, že písomne sa do rozpravy prihlásil k tomuto bodu pán poslanec Gábor Gál ako jediný. Po jeho vystúpení a prípadných faktických poznámkach bude možné sa do  rozpravy prihlásiť aj ústne. Takže v tejto chvíli má slovo pán poslanec Gábor Gál.
Šeliga, Juraj, podpredseda NR SR (2021-05-03):
Pán poslanec Kočiš, nech sa páči.
Pčolinský, Peter, podpredseda NR SR (2023-03-23):
Otváram všeobecnú rozpravu, do ktorej nemám žiadnu písomnú prihlášku. Pýtam sa, či sa chce niekto ústne. Pán Kočiš, Oravec. Uzatváram možnosť prihlásiť sa ústne. Najprv ale o slovo pož... (Reakcia z pléna.) Skús ju vytiahnuť. No dobre, dobre. Ešte pán poslanec Taraba je tam. Dobre. Čiže uzatváram možnosť prihlásenia sa ústne. Pán navrhovateľ, chcete najprv vystúpiť vy alebo dáte najprv priestor? Dobre. Čiže najprv vystúpi pán poslanec Kočiš, potom pán poslanec Oravec a pán poslanec Taraba. A po ukončení rozpravy ešte v záverečnom slove pán navrhovateľ. Nech sa páči, pán poslanec.
P. Hrušovský, podpredseda NR SR: (2002-02-21):
Neschválili sme 13. pozmeňujúci návrh. Ďalší návrh. Š. Šlachta, poslanec: Ďalší návrh je návrh č. 14.
Simon, Zsolt, poslanec NR SR (2016-09-21):
Ďakujem pekne. Pani kolegyňa, je faktom, že táto Parížska dohoda je viac politickou deklaráciou než nejakým skutočným dokumentom, ktorý má vykonať čokoľvek. Ale chápem a súhlasím s vašou požiadavkou, že by predkladateľ mal predložiť akúsi správu alebo dopadovú štúdiu v rozmedziach, v hraniciach poznania, ktoré dnes poznáme, čo to bude znamenať alebo aký to bude mať vplyv na Slovensko. To, že úradníci na ministerstve životného prostredia toto dlhodobo ignorujú, o tom svedčí aj fakt, že v prípade, keď sme prijímali zákon o vodách, tak smernica Európskej únie v prílohe č. 3 žiada, aby predkladateľ predložil dopadovú štúdiu a podľa toho stanovil platby za vodohospodárske služby v závislosti od toho, že znečisťovateľ platí. Opakovane som sa ho dožadoval od ministra Žigu, ale úradníci takúto štúdiu nikdy nevypracovali a poslancom Národnej rady, i keď to bola ich povinnosť, nepredložili. Takže očakávať, že v tomto prípade úradníci to vypracujú, aj keby sám pán minister požiadal úrad, aby to vypracovali, som na pochybách či ten úrad vôbec dokáže toto vypracovať, pretože robia naozaj niekedy skutočnú nadprácu. I keď s Parížskou dohodou, musím povedať, že ako takou, ako ideou sa viem stotožniť a viem ju podporiť, ale podporím aj vašu snahu, aby ministerstvo sa pokúsilo pripraviť širšiu argumentáciu pre poslancov Národnej rady pred prijatím tohto samotného medzinárodného záväzku, pretože akonáhle Národná rada za to zahlasuje, už to bude záväzné pre Slovensku republiku. Ďakujem.
Paška, Pavol, predseda NR SR (2014-11-08):
Reakcia, pán navrhovateľ.
Gašpar, Tibor, poslanec NR SR (2024-06-21):
Vážený pán predsedajúci, dovoľte, aby som ako spravodajca predniesol spoločnú správu výborov Národnej rady o prerokovaní vládneho návrhu zákona o niektorých opatreniach na zlepšenie bezpečnostnej situácie v Slovenskej republike, tlač 364, vo výboroch Národnej rady Slovenskej republiky v druhom čítaní. Výbor Národnej rady pre obranu a bezpečnosť ako gestorský výbor podáva Národnej rade túto spoločnú správu výborov. I. Národná rada uznesením č. 379 zo dňa 20. júna 2024 pridelila vládny návrh zákona, tlač 364, prostredníctvom skráteného legislatívneho konania týmto výborom Národnej rady: výboru pre financie a rozpočet, ústavnoprávnemu výboru, výboru pre obranu a bezpečnosť. Určila zároveň Výbor Národnej rady pre obranu a bezpečnosť ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch ihneď. II. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. III. K predmetnému vládnemu návrhu zákona zaujali výbory tieto stanoviská: výbor pre financie a rozpočet odporúča Národnej rade návrh schváliť, výbor pre obranu a bezpečnosť odporúča Národnej rade návrh schváliť s pozmeňujúcimi a doplňujúcimi návrhmi, ústavnoprávny výbor o vládnom návrhu zákona nerokoval. IV. Z uznesenia výboru Národnej rady uvedeného pod bodom III tejto správy vyplývajú pozmeňujúce a doplňujúce návrhy, ktoré sú zapracované v bode IV tejto správy. Gestorský výbor odporúča o návrhu výboru Národnej rady, ktorý je uvedený v spoločnej správe, hlasovať takto: o bodoch zo spoločnej správy č. 1 až 21 hlasovať spoločne s návrhom gestorského výboru schváliť. V. Gestorský výbor na základe stanovísk výborov k vládnemu návrhu zákona o niektorých opatreniach na zlepšenie bezpečnostnej situácie v Slovenskej republike, tlač 364, odporúča Národnej rade Slovenskej republiky predmetný vládny návrh zákona schváliť s pozmeňujúcimi a doplňujúcimi návrhmi. Spoločná správa výborov o prerokovaní vládneho návrhu zákona, tlač 364a, bola schválená uznesením gestorského výboru č. 40 z 20. júna 2024. Týmto uznesením výbor zároveň poveril spoločného spravodajcu Tibora Gašpara, aby na schôdzi Národnej rady pri prerokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Zároveň určila poslancov Samuela Migaľa, Mariána Saloňa, Petra Šucu, Ivana Ševčíka, Michala Barteka a Dávida Demečka, aby tiež pri rokovaní Národnej rady Slovenskej republiky o tomto návrhu plnili úlohu spravodajcov. Ďakujem, skončil som, otvorte, prosím, rozpravu.
Danko, Andrej, predseda NR SR (2016-04-18):
Ďakujem. Pán poslanec Bugár.
Zmajkovičová, Renáta, podpredsedníčka NR SR (2014-06-05):
Faktické poznámky dvaja poslanci. Uzatváram možnosť prihlásiť sa. Pani poslankyňa Gabániová.
M. Číž, podpredseda NR SR: (2008-06-17):
S faktickou poznámkou sa hlási pani poslankyňa Laššáková. Uzatváram možnosť prihlásiť s faktickou poznámkou. Máte slovo.
Petrík, Simona, poslankyňa NR SR (2024-04-17):
Ďakujem veľmi pekne, kolegyňa Jurík, že si nám podrobnejšie predstavila tú naozaj veľmi ťažkú situáciu, v ktorej sa už dlhé roky nachádzajú organizácie pracujúce so ženami zažívajúcimi násilie, rodovo podmienené násilie. Takže ja len ich ešte raz zopakujem. Progresívne Slovensko, naozaj jedna z tých našich priorít je boj s rodovo podmieneným násilím a my vám chceme, pán minister, ukázať napriek tomu, že vy sa často znižujete k urážkam na našu stranu, chceme vám ukázať, a hovoríte o tom, že sme nekonštruktívna opozícia, tu vám ukazujeme, že práve v tejto situácii je naozaj konečne po dlhej dobe, odkedy ste začali vládnuť, tá správna chvíľa na skrátené legislatívne konanie, a preto ho podporíme. Ďalšie otázky potom na vás budeme mať v tom prvom čítaní. Ďakujem.